钦定古今图书集成/明伦汇编/氏族典/第389卷 > 李茂勋
## 钦定古今图书集成/明伦汇编/氏族典/第389卷 > 李茂勋

按《唐书李茂勋传》，“茂勋本回鹘阿布思之裔，张仲武
时与其侯王皆降，仲武器之，任以将兵，赐姓及名陈
贡。言者燕健将为纳降军使，茂勋袭杀之，因举兵推
主州务以闻，诏即拜节度使。俄以病自上，诏进尚书
右仆射，致仕，表子可举代，遂领留后，进为节度使，擢
累检校太尉。中和末，太原李克用强大，与定州王处”
存相结。可举恶其窥山东为己患，遣军司马韩元绍
击沙陀药儿岭，杀其将朱邪尽忠等；又战雄武军，杀
获万人。诏进可举检校侍中，乃遣票将李全忠率众
六万围易州，处存求援太原，克用自将赴之。全忠遁
还，惧得罪，乃裒馀众反攻幽州。可举度不支，引其族
登楼自燔死。